ankermann
Store norske leksikon,Sport og spill,Termer og begreper i idrett
Ankermann er i idrett den deltakeren som har bakerste posisjon i en lagkonkurranse, for eksempel løper ankermannen sist på et stafettlag. Ankermannen regnes ofte som det sikre «kortet på hånd» i en lagkonkurranse og løper da gjerne til slutt for å sikre lagseieren.
Opprinnelig ble ordet brukt om den bakerste mannen i et dragkamplag, som kan holde tauet over skuldrene. Det ligger også i betydningen av ordet anker som går lang tilbake i tid og som ble forbundet med sikkerhet og trygghet. I nyere tid er ankermann brukt ikke bare i idretten, men også i mediebransjen, som nyhetsoppleser eller leder av et TV- eller radioprogram. Les mer i Store norske leksikon idrett